Diari Oficial de la Generalitat Valenciana


Sumari del DOGV 9706, del 18-10-2023 (2023/10252)

RESOLUCIÓ de 28 de setembre de 2023, de la Conselleria d'Educació, Universitats i Ocupació, per la qual es modifica la inscripció del centre docent estranger Den Norske Skolen i Rojales-Ciudad Quesada, a Ciudad Quesada - Rojales.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9706

Data del DOGV
:   18-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10962


Data del document
:   28-09-2023

Organisme emissor


Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 28 de setembre de 2023, de la Conselleria d'Educació, Universitats i Ocupació, per la qual es modifica la inscripció del centre docent estranger Den Norske Skolen i Rojales-Ciudad Quesada, a Ciudad Quesada - Rojales. [2023/10001]  
Antecedents de fet  
Primer. Per Ordre de 5 de juliol de 1993, de la Conselleria de Cultura, Educació i Ciència es va autoritzar el centre docent estranger Den Norske Skolen i Rojales-Ciudad Quesada, codi de centre 36351174, en Ciudad Quesada - Rojales, la titularitat del qual correspon a l'Associació de Pares d'Alumnes de la Escuela Noruega, la impartició dels ensenyaments següents del sistema educatiu noruec per a alumnat estranger:  
  
Del Grau 1 Grunnsksole-Barneskole fins al Grau 9 Grunnskole- Undomsskole amb una capacitat de 50 llocs escolars.  
Segon. En data 5 de desembre de 2022, la titularitat del centre sol·licita:  
- Canvi de titularitat del centre a favor de Fundació Escuela Noruega de Rojales Fundació de la Comunitat Valenciana. S'aporten l'escriptura de constitució, els estatuts i la inscripció en el Registre de Fundacions de la Comunitat Valenciana.  
- Modificació de la inscripció per ampliació d'ensenyaments i nombre de llocs escolars per a impartir els següents ensenyaments del sistema educatiu noruec per a alumnat estranger: des del Grau 1 Grunnskole-Barneskole fins a Videregaende skole (Vg3) per a un màxim de 176 llocs escolars.  
S'aporta un certificat de la Reial Ambaixada de Noruega, en compliment de l'article 5 del Reial decret 806/1993, de 28 de maig, de règim de centres docents estrangers a Espanya.  
Tercer. En data 20 de juliol de 2023, la Unitat Tècnica de la Direcció Territorial d'aquesta Conselleria a Alacant emet un informe favorable respecte de les instal·lacions, de conformitat amb l'article 6 del Reial decret 806/1993.  
Quart. En data 25 de juliol de 2023, el Ministeri d'Afers Exteriors, Unió Europea i Cooperació emet un informe respecte de la sol·licitud, en compliment de l'article 22.2 del Reial decret 806/1993.  
A aquests antecedents els són aplicables els següents  
  
Fonaments de dret  
Primer. L'òrgan competent per a dictar aquesta resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022 es delega aquesta competència en la Secretaria Autonòmica d'Educació.  
Segon. Vist que la sol·licitud de canvi de titularitat del centre compleix els requisits establits en l'article 13 de Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris en aplicació subsidiària del que s'estableix en la disposició final tercera del Reial decret 806/1993.  
  
Tercer. Vist que la sol·licitud de modificació de la inscripció compleix els requisits establits en el Reial decret 806/1993.  
De conformitat amb els antecedents de fet i atesos els fonaments de dret, resolc:  
  
Primer  
Modificar la inscripció del centre en els termes que s'especifiquen a continuació:  
  
1. Canvi de la titularitat:  
Codi de centre: 50851420  
Denominació genèrica del centre: centre privat docent estranger.  
Denominació específica del centre: Den Norske Skolen i Rojales-Ciudad Quesada.  
Anterior titularitat: Associació de Pares d'Alumnes de la Escuela Noruega.  
Nova titularitat que s'autoritza: Fundació Escuela Noruega de Rojales Fundació de la Comunitat Valenciana.  
Domicili: av. Castilla, 38.  
Localitat: Ciudad Quesada - Rojales (03736).  
Província: Alacant.  
  
2. Ensenyaments i capacitat màxima del sistema educatiu noruec:  
Des del Grau 1 Grunnskole-Barneskole fins a Videregaende skolen (Vg3) per a un màxim de 176 llocs escolars per a alumnat estranger.  
  
Segon  
Aquesta resolució tindrà efectes acadèmics a partir del curs 2023-2024.  
Aquesta autorització donarà lloc a les inscripcions corresponents en el Registre de centres docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes comptador des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 28 de setembre de 2023.- El secretari autonòmic d'Educació: Daniel Mc Evoy Bravo.